靈山寺
作者：王安石
朝代：宋

paragraphs: 靈山名誰自，波濤截孤峰。
何年佛子住，四面憑危空。
折椽與裂瓦，委棄填西東。
庫廊行抑首，居者莽誰容。
吾舟維其側，落日生秋風。
瞰崖聊寄目，萬物極纖穠。
震蕩江海思，洗滌堙鬰中。
胡爲嬉遊人，過此無留蹤。
景豈龍遊殊，盛衰浩無窮。
吾聞世所好，樓殿浮青紅。
那知山水樂，豈在豪華宮。
世好□變爾，感激難爲工。